ເຮືອລຳທີສອງ ຫຼົ້ມອີກ ຢູ່ນອກຝັ່ງ ມາເລເຊຍ ເຮັດໃຫ້ 35 ຄົນ ຫາຍສາບສູນ (ສະໄລດ໌/ວີດີໂອ)
ເຮືອ​ລຳ​ທີ​ສອງ ໄດ້​ຫຼົ້ມອີກ ​ຢູ່​ນອກ​ຝັ່ງ​ທະ​ເລ ພາກ​ຕາ​ເວັນ​ຕົກ​ ຂອງ​ມາ​ເລ​ເຊຍ ​ເຮັດ​ໃຫ້​ຊາວ​ອິນ​ໂດ​ເນ​ເຊຍ 35 ຄົນ​ ທີ່​ກຳລັງ​​ເດີນທາງ​ ກັບ​ຄືນ​ບ້ານ ຫາຍສາບສູນ.
ເຮືອລຳທີສອງໃນເວລາ 2 ມື້ຜ່ານມານີ້ໄດ້ຫຼົ້ມຢູ່ນອກຝັ່ງທະເລ ພາກຕາເວັນຕົກ ຂອງມາເລເຊຍ ເຮັດໃຫ້ບັນດາເຈົ້າໜ້າທີ່ ພາ ກັນຂຸ້ນຂ້ຽວຊອກຫາຊາວອິນໂດເນເຊຍ 35 ຄົນທີ່ກຳລັງພະຍາ ຍາມເດີນທາງກັບຄືນບ້ານເຮືອນ ເພື່ອຖືສີນອົດອາຫານ ໃນ ເດືອນສັກສິດ Ramadan ນັ້ນ ບັນດາເຈົ້າໜ້າທີ່ຄຸ້ມຄອງການເດີນເຮືອທາງທະເລມາເລເຊຍ ກ່າວວ່າ ມີ 9 ຄົນ ກຳລັງຫາຍສາບສູນໄປ ຫຼັງຈາກເຮືອລຳນຶ່ງ ທີ່ເຊື່ອກັນວ່າ ມຸ້ງໜ້າໄປຍັງເກາະຊູມາຕຣາ ຂອງອິນໂດເນເຊຍ ໄດ້ຫຼົ້ມ ໃນເຊົ້າວັນພະຫັດມື້ນີ້ ຢູ່ໃກ້ໆກັບເມືອງ Sepang ເຂດ ຊານເມືອງນະຄອນກົວລາລຳເປີ ປະມານ 24 ຊົ່ວໂມງກ່ອນໜ້ານີ້ ເຮືອໄມ້ລຳນຶ່ງທີ່ບັນທຸກຄົນໂດຍສານເກີນກຳ ນົດ 97 ຄົນໄດ້ປີ້ນຂວ້ຳໃນຊ່ອງແຄບມາລັກກາ ໃນຂະນະທີ່ພວມແລ່ນໄປຍັງ ແຂວງ Aceh ຂອງອິນໂດເນເຊຍ ຢ່າງໜ້ອຍພວກເຈົ້າໜ້າທີ່ກູ້ໄພ ໄດ້ພົບເຫັນ ສົບຜູ້ເຄາະຮ້າຍ 9 ຄົນແລ້ວ ແລະຍັງມີອີກຢ່າງໜ້ອຍ 26 ຄົນຍັງຫາຍສາບສູນ ໄປຢູ່ ພວກເຮືອຫລາຍສິບລຳ ແລະເຮືອບິນເຮລີຄອບເຕີລຳນຶ່ງ ໄດ້ປະກອບສ່ວນ ໃນການຊອກຫາພວກທີ່ກຳລັງຫາຍສາບສູນໄປຢູ່ນີ້ ພວກຜູ້ໂດຍສານໃນເຮືອ ແມ່ນຄົນອິນໂດເນເຊຍທີ່ໄປເຮັດວຽກຢູ່ໃນມາເລເຊຍ ທີ່ກຳລັງເດີນທາງມຸ້ງໜ້າກັບຄືນປະເທດເພື່ອປະກອບສ່ວນໃນ ເດືອນສັກສິດຖືສີນ ອົດຣາມາດານຂອງຊາວມຸສລິມຊຶ່ງຈະເລີ້ມຕົ້ນໄປໃນທ້າຍເດືອນມິຖຸນານີ້ ມາເລເຊຍ ຊຶ່ງເປັນປະເທດອຸດົມສົມບູນຫຼາຍສົມຄວນ ດຶງດູດເອົາພວກແຮງງານ ຈາກບັນດາປະເທດໃກ້ຄຽງທີ່ທຸກຍາກກວ່າ ທີ່ຮວມທັງອິນໂດເນເຊຍ ມຽນມ້າ ແລະ ບັງກລາແດັສ ໄປເຮັດວຽກເຮັດການນັ້ນ ພວກແຮງງງານຫຼາຍຄົນ ບໍ່ມີເອກະສານ ທີ່ຖືກຕ້ອງຕາມກົດໝາຍ ແລະພາກັນເດີນທາງເຂົ້າອອກມາເລເຊຍ ນຳພວກ ເຮືອໂດຍສານທີ່ບໍ່ແໜ້ນໜາປອດໄພ ຊຶ່ງບາງຄັ້ງໄດ້ຫຼົ້ມນັ້ນ